joelniklaus/EU_Wikipedias huggingface dataset:
Jonesi maakond (Lõuna-Dakota)

Jonesi maakond (Jones County) on maakond USA-s Lõuna-Dakota osariigis. Geograafilised koordinaadid on 43°95' N, 100°69' W.

Maakonna halduskeskus ja suurim linn on Murdo.

Maakonna pindala on 2517 km², millest 3 km² moodustab veepindala.

Elanike arv oli 2010. aasta rahvaloenduse järgi 1006. Aastal 2000 oli elanikke 1193.

Jonesi maakond on väiksema elanike arvuga maakond Lõuna-Dakotas.

Naabermaakonnad 

 Stanley maakond (põhjas)
 Lymani maakond (idas)
 Mellette'i maakond (lõunas)
 Jacksoni maakond (edelas)
 Haakoni maakond (loodes)

Ajalugu 

Jonesi maakond moodustati 15. jaanuaril 1917. Maakond sai nime Iowa senaatori George W. Jonesi järgi.

Kaitsealad 

 Fort Pierre National Grassland (osa)

Lõuna-Dakota maakonnad
Stanley maakond

Stanley maakond (Stanley County) on maakond USA-s Lõuna-Dakota osariigis. Geograafilised koordinaadid on 44°40' N, 100°75' W.

Maakonna halduskeskus on Fort Pierre.

Maakonna pindala on 3929 km², millest 191 km² moodustab veepindala.

Elanike arv oli 2010. aasta rahvaloenduse järgi 2966. Aastal 2000 oli elanike arv 2772.

Naabermaakonnad 

 Dewey maakond (põhjas)
 Sully maakond (kirdes)
 Hughesi maakond (idas)
 Lymani maakond (kagus)
 Jonesi maakond (lõunas)
 Haakoni maakond (läänes)

Ajalugu 

Stanley maakond moodustati 1873. aastal. Maakond sai nime ohvitser David S. Stanley järgi.

Kaitsealad 

 Fort Pierre National Grassland (osa)

Välislingid
Stanley maakonna koduleht (inglise keeles)

Lõuna-Dakota maakonnad
Kanawha maakond

Kanawha maakond (Kanawha County) on maakond USA-s Lääne-Virginia osariigis. Geograafilised koordinaadid on 38°34' N, 81°53' W.

Maakonna halduskeskus ja suurim linn on Charleston.

Maakonna pindala on 2359 km², millest 21 km² moodustab veepindala.

Elanike arv oli 2010. aasta rahvaloenduse järgi 193 063. Aastal 2000 oli elanike arv 200 073.

Naabermaakonnad 

 Roane'i maakond (põhjas)
 Clay maakond (kirdes)
 Nicholase maakond (idas)
 Fayette'i maakond (idas)
 Raleigh' maakond (kagus)
 Boone'i maakond (lõunas)
 Lincolni maakond (edelas)
 Putnami maakond (läänes)
 Jacksoni maakond (loodes)

Ajalugu 

Kanawha maakond moodustati 5. oktoobril 1789. aastal. Maakond sai nime Kanawha jõe järgi.

Välislingid
Kanawha maakonna koduleht (inglise keeles)

Lääne-Virginia maakonnad
Raleigh' maakond

Raleigh' maakond (Raleigh County) on maakond USA-s Lääne-Virginia osariigis. Geograafilised koordinaadid on 37°78' N, 81°26' W.

Maakonna halduskeskus on Beckley.

Maakonna pindala on 1577 km², millest 5 km² moodustab veepindala.

Elanike arv oli 2010. aasta rahvaloenduse järgi 78 859. Aastal 2000 oli elanike arv 79 220.

Naabermaakonnad 

 Kanawha maakond (põhjas)
 Fayette'i maakond (kirdes)
 Summersi maakond (idas)
 Merceri maakond (kagus)
 Wyomingi maakond (edelas)
 Boone'i maakond (loodes)

Ajalugu 

Raleigh' maakond moodustati 23. jaanuaril 1850. aastal Fayette'i maakonna osadest. Maakond sai nime Walter Raleigh' järgi.

Kaitsealad 

 New River Gorge'i jõekaitseala (osa)

Välislingid
Raleigh' maakonna koduleht (inglise keeles)

Lääne-Virginia maakonnad
Pavel Panfilov

Pavel Panfilov (vene keeles Панфилов, Павел Николаевич; sündinud 1. jaanuaril 1945 Korobovi rajoonis Moskva oblastis) on endine Eesti NSV poliitik.

Ta sündis aastal 1945 Moskva oblastis Korobovi rajoonis (praeguse haldusjaotuse järgi Šaturski rajoonis). Aastal 1962 lõpetas ta Korobovis (Dmitrovski Pogostis) keskkooli ja aastal 1968 Kalinini Polütehnilise Instituudi. Aastal 1979 lõpetas NLKP Keskkomitee juures asuva Ühiskonnateaduste Akadeemia.

Ta töötas aastatel 1968–1971 Kohtla-Järve Põlevkivi Teadusliku Uurimise Instituudis inseneri ja nooremteadurina. Aastal 1971 oli ta ELKNÜ Kohtla-Järve Linnakomitee I sekretär, aastatel 1972–1977 EKP Kohtla-Järve Linnakomitee propaganda- ja agitatsiooniosakonna juhataja ja sekretär. Aastatel 1979–1984 oli ta EKP Keskkomitee inspektor ja 1984–1991 EKP Tallinna Linnakomitee II sekretär.

Ta oli aastatel 1970–1991 NLKP liige; ta on olnud EKP Keskkomitee liikmekandidaat. Ta oli EKP XVIII, XIX ja XX ning NLKP XXVIII kongressi liige.

Ta oli Eesti NSV Ülemnõukogu XI koosseisu liige (aastatel 1985–1990). Aastatel 1990–1992 oli ta Eesti Vabariigi Ülemnõukogu liige, ta oli saadikurühma "Koostöö ja võrdõiguslikkus" esimees.

Tunnustused 
 Tööpunalipu orden
 orden Austuse märk

Eestimaa Kommunistliku Partei liikmed
Eesti NSV XI Ülemnõukogu liikmed
Eesti Vabariigi Ülemnõukogu liikmed
Sündinud 1945
Aldo Tamm

Aldo Tamm (sündinud 23. septembril 1953 Viljandis) on Eesti talupidaja ja poliitik.

Ta lõpetas aastal 1969 Lelle 8-klassilise kooli ja aastal 1973 Olustvere sovhoostehnikumi. Hiljem on ta õppinud Eesti Põllumajanduse Akadeemias põllumajanduse ökonoomikat ja organiseerimist.

Ta töötas aastatel 1973–1979 Paide rajooni kolhoosis "Uus Tee" ja Kehtna näidissovhoosis agronoomina. Aastatel 1979–1982 töötas ta spetsialistina Eesti NSV Põllumajandusministeeriumis; aastatel 1982–1989 Vabariikliku Õppekombinaadi direktorina. Aastatel 1989–1991 oli ta Eestimaa Talupidajate Keskliidu esimees ja Vaivara valla Uus-Auveres talupidaja.

Aastatel 1990–1992 oli ta Eesti Vabariigi Ülemnõukogu liige. 20. augustil 1991 hääletas ta Eesti iseseisvuse taastamise poolt. Ta oli 12. novembrist 1992 8. novembrini 1994 asendusliikmena VII Riigikogus. Seejärel oli ta 8. novembrist 1994 17. aprillini 1995 Andres Tarandi valitsuses põllumajandusminister.

Ta oli Eesti Maa-Keskerakonna liige aastatel 1990–1995. 20. septembrist 2000 kuulub ta IRL-i.

Tunnustused
2002 Riigivapi V klassi teenetemärk
2006 Riigivapi III klassi teenetemärk

Kirjandus 
 "Leninlik Lipp" 15. märts 1990 lk.2.

Eesti Vabariigi Ülemnõukogu liikmed
Eesti põllumajandusministrid
Isamaa ja Res Publica Liidu poliitikud
Eesti agronoomid
Riigivapi V klassi teenetemärgi kavalerid
Riigivapi III klassi teenetemärgi kavalerid
Sündinud 1953
Takaki Kanehiro

Parun Takaki Kanehiro (jaapani keeles 高木 兼寛 , 30. oktoober 1849 Mukasa, Morokata ringkond Hyūga provints (tänapäeval: Miyazaki, Miyazaki prefektuur) Jaapan – 13. aprill 1920 Tokyo, Jaapan) oli Jaapani laevaarst ja mitme meditsiiniasutuse asutaja.

Haridus ja töö
1861–1881 õppis Kanehiro Jaapanis lääne meditsiiniteadust inglise arsti William Willise juhendamisel; 
1872 astus Kanehiro Jaapani mereväkke (inglise keeles Imperial Japanese Navy);
1872 töötas Kanehiro Jaapani merelaevastiku kirurgina;
1875. aastast jätkas meditsiiniõpinguid Londonis (St Thomas's Hospital Medical School); 
1880 naasis Jaapanisse; 
1881. aasta jaanuaris asutas ta Sei-I-Kwai meditsiiniühingu. Sama aasta mais asutas meditsiinikooli Sei-I-Kwai Koshujo (inglise Sei-I-Kwai Medical Training School), mis tänapäeval on Jikei ülikooli meditsiinikool. Takaki kool oli esimene meditsiini erakolledž Jaapanis; 
1888. aastal sai Kanehirost esimene Jaapani meditsiiniteaduste doktor.

Panus teaduse arendamisse

Beribeeri oli varem tihti surmaga lõppev haigus, mis arvati olevat bakteriaalset päritolu. Kanehiro aga järeldas omaenda vaatlustest ja koerte peal erinevate toitainetega läbi viidud eksperimentide tulemustest, et beribeeril on seos toitumisega.
1882 korraldas ta ümber jaapanlastest mereväelaste toidusedeli: söögikorrad hakkasid koosnema lihast, leivast, puu- ja juurviljadest jms. Ta leidis, et katsealused ei haigestunud beribeerisse.

Tunnustus
1905. aastal anti Kanehirole danshaku (inglise baron) kazoku liini auaste teenete eest beribeerisse haigestumise ärahoidmisel Jaapani merelaevastiku töötajaskonna hulgas
Kanehirot autasustati Tõusva Päikese Ordeniga (I klass)
tema auks nimetati (postuumselt) Antarktikas Takaki Promontory, mille geograafilised koordinaadid on

Isiklikku
1872. aastal abiellus ta Tomi Sewakiga. Peres kasvas kolm poega, Yoshihiro, Kanetsugu ja Shunzo, ning tütar Hiroko.

Viited

Välislingid 
Yoshinori Itokawa, Kanehiro Takaki (1849-1920) A Biographical Sketch, veebiversioon (vaadatud 20.07.2013)
The Life of Kanehiro Takaki, 2006, The Jikei University School of Medicine, veebiversioon (vaadatud 20.07.2013)

Jaapani teadlased
Jaapani arstid
Sündinud 1849
Surnud 1920
Reis Kuule

"Reis Kuule" on 1902. aastal loodud prantsuse ulmeline tummfilm. Stsenaariumi autoriteks olid Georges Méliès ja tema vend Gaston, kes koos filmi ka lavastasid.

Filmis on kasutatud motiive kahest sel ajal populaarsest teosest – Jules Verne'i "Maalt Kuule" (De la Terre à la Lune) ja H. G. Wellsi "Esimesed inimesed Kuul" (The First Men in the Moon).

Filmile on omane ülevoolav teatraalne stiil, mille poolest Georges Méliès' filmid kuulsaks said. Méliès mängib filmis ise pearolli professor Barbenfouillis'na. Filmi on nimetatud üheks esimeseks näiteks ulmefilmi žanrist ja 20. sajandi üheks parimaks filmiks. Nädalalehe The Village Voice 100 parima filmi loendis on film 84. kohal.

Näitlejad
 Georges Méliès
 Henri Delannoy
 Victor André
 Bleuette Bernon
 Victor André
 Brunnet
 Depierre
 Farjaux
 Kelm
 Jeanne d'Alcy
 baleriinid 
 akrobaadid

Filmi versioonid
Filmi turustati nii must-valges versioonis kui ka käsitsi värvituna. Ameerikasse jõudis film piraatkoopiana. Filmi käsitsi värvitud versiooni restaureeritud koopia esilinastus 2011. aasta 11. mail Cannes'i filmifestivalil.

Must-valge ja värvitud film

Viited

Välislingid

 Le Voyage Dans la Lune, 00:14:01, 1902, restaureeritud versioon koos lõpustseeniga YouTube'is
 Le Voyage Dans la Lune, 00:12:58, 1902, restaureeritud versioon koos lõpustseeni ja pealelugemisega YouTube'is
 "Reis Kuule" internetiarhiivis
 Filmsquish — Blog-A-Thon of critics celebrating the film

Prantsusmaa filmid
Tummfilmid
1908. aasta filmid
Anne Arundeli maakond

Anne Arundeli maakond (Anne Arundel County) on maakond USA-s Marylandi osariigis. Geograafilised koordinaadid on 39°0' N, 76°6' W.

Maakonna halduskeskus on Annapolis ja suurim linn Glen Burnie.

Maakonna pindala on 1523 km², millest 445 km² moodustab veepindala.

Elanike arv oli 2010. aasta rahvaloenduse järgi 537 656. Aastal 2000 oli elanike arv 489 656.

Naabermaakonnad 

 Baltimore City (põhjas)
 Baltimore'i maakond (põhjas)
 Calverti maakond (lõunas)
 Kenti maakond (kirdes)
 Howardi maakond (loodes)
 Prince George'i maakond (edelas)
 Queen Anne'i maakond (idas)
 Talboti maakond (kagus)

Ajalugu 

Anne Arundeli maakond moodustati 1650. aastal. Maakond sai nime Anne Arundelli järgi.

Välislingid
Anne Arundeli maakonna koduleht (inglise keeles)

Marylandi maakonnad
Wicomico maakond

Wicomico maakond (Wicomico County) on maakond USA-s Marylandi osariigi kaguosas. Geograafilised koordinaadid on 38°37' N, 75°63' W.

Maakonna halduskeskus on Salisbury.

Maakonna pindala on 1035 km², millest 59 km² moodustab veepindala.

Elanike arv oli 2010. aasta rahvaloenduse järgi 98 733. Aastal 2000 oli elanike arv 84 644.

Naabermaakonnad 

 Dorchesteri maakond (loodes)
 Somerseti maakond (edelas)
 Sussexi maakond (põhjas)
 Worcesteri maakond (kagus)

Ajalugu 

Wicomico maakond moodustati 1867. aastal Somerseti ja Worcesteri maakonna osadest. Maakond sai nime Wicomico jõe järgi. Sõna wicko mekee tähendab algonkini keeles "koht, kus majad on ehitatud".

Välislingid
Wicomico maakonna koduleht (inglise keeles)

Marylandi maakonnad
Queen Anne'i maakond

Queen Anne'i maakond (Queen Anne County) on maakond USA-s Marylandi osariigis. Geograafilised koordinaadid on 39°03' N, 76°08' W.

Maakonna halduskeskus on Centreville.

Maakonna pindala on 1320 km², millest 356 km² moodustab veepindala.

Elanike arv oli 2010. aasta rahvaloenduse järgi 47 798. Aastal 2000 oli elanike arv 40 563.

Naabermaakonnad 

 Kenti maakond (Maryland) (põhjas)
 Kenti maakond (Delaware) (idas)
 Talboti maakond (lõunas)
 Caroline'i maakond (kagus)
 Anne Arundeli maakond (läänes)

Ajalugu 

Queen Anne'i maakond moodustati 1706. aastal Talboti, Kenti ja Dorchesteri maakonna osadest. Maakond sai nime Inglismaa kuninganna Anne'i järgi.

Välislingid
Queen Anne'i maakonna koduleht (inglise keeles)

Marylandi maakonnad
Barnstable'i maakond

Barnstable'i maakond (Barnstable County) on maakond USA-s Massachusettsi osariigis. Geograafilised koordinaadid on 41°72' N, 70°25' W.

Maakonna halduskeskus ja suurim linn on Barnstable.

Maakonna pindala on 3382 km², millest 2357 km² moodustab veepindala.

Elanike arv oli 2010. aasta rahvaloenduse järgi 216 902. Aastal 2000 oli elanike arv 222 230.

Naabermaakonnad 

 Plymouthi maakond (loodes)

Ajalugu 

Barnstable'i maakond moodustati 1685. aastal.

Kaitsealad 

 Cape Cod National Seashore
 Mashpee National Wildlife Refuge
 Monomoy National Wildlife Refuge

Välislingid
Barnstable'i maakonna koduleht (inglise keeles)

Massachusettsi maakonnad
Tsüstiidid

Tsüstiidid ehk merikerad (Cystoidea) on okasnahksete hõimkonda kuuluvate merelise eluviisiga väljasurnud loomade klass.

Morfoloogia
Tsüstiidid olid väga erineva suuruse ning kujuga, nii perekonniti kui liigiti ja ka indiviiditi. Enamik merikerasid oli arvatavasti kas bilateraalsümmeetrilised ehk radiaalse kehakujuga.
Plaatidest rüüga kaetud keha oli neil kinnistunud lüliliste varrekestega otse merepõhja. Suuava asus neil plaatidest rüü pealmises osas.

Geokronoloogia
Fossiilsete tsüstiitide geoloogiliseks vanuseks peetakse vanaaegkonda (kambriumist devonini), mil nad välja surid.

Anatoomia ja füsioloogia
Tsüstiitidel oli, sarnaselt paljude teiste okasnahksetega, keha läbiv vaskulaarsoonte võrgustik ehk hiljuse- ehk ambulakraalsüsteem, mis oli neil abiks liigutamisel aga ka väliskeskkonnaga suhtlemisel. Sooned aga koondusid sõlmekestesse ehk kottidesse, mis toimisid vedelikureservuaarina.

Neil oli välja arenenud algeline närvisüsteem.   

Tsüstiitidel toimis paljunemine suguliselt. Nende paljunemisorganid asusid keha sees paiknevas õõnsuses.

Süstemaatika
Tsüstiidid jaotatakse mitmesse perekonda:   
 †Echinosphaerites (Wahlenberg, 1821[1819]) 
 †Lepadocystis (Carpenter, 1891)
 †Proteroblastus (Jaekel, 1895)

Viited

Välislingid 
 Cystoidea Eesti geokogudes

Okasnahksed
Hennepini maakond

Hennepini maakond (Hennepin County) on maakond USA-s Minnesota osariigis. Geograafilised koordinaadid on 45°00' N, 93°47' W.

Maakonna halduskeskus ja suurim linn on Minneapolis.

Maakonna pindala on 1571 km², millest 129 km² moodustab veepindala.

Elanike arv oli 2010. aasta rahvaloenduse järgi 1 152 425. Aastal 2000 oli elanike arv 1 116 200.

Naabermaakonnad 

 Anoka maakond (kirdes)
 Ramsey maakond (idas)
 Dakota maakond (kagus)
 Scotti maakond (lõunas)
 Carveri maakond (edelas)
 Wrighti maakond (loodes)

Ajalugu 

Hennepini maakond moodustati 6. märtsil 1852. aastal Dakota maakonna osast. Maakond sai nime prantsuse maadeavastaja Louis Hennepini järgi.

Kaitsealad 

 Minnesota Valley National Wildlife Refuge (osa)
 Mississippi National River and Recreation Area (osa)

Välislingid
Hennepini maakonna koduleht (inglise keeles)

Minnesota maakonnad
Hindsi maakond

Hindsi maakond (Hinds County) on maakond USA-s Mississippi osariigis. Geograafilised koordinaadid on 32°26' N, 90°44' W.

Maakonna halduskeskused on Jackson ja Raymond.

Maakonna pindala on 2272 km², millest 21 km² moodustab veepindala.

Elanike arv oli 2010. aasta rahvaloenduse järgi 245 285. Aastal 2000 oli elanike arv 250 800.

Naabermaakonnad 

 Madisoni maakond (kirdes)
 Rankini maakond (idas)
 Copiahi maakond (lõunas)
 Claiborne'i maakond (edelas)
 Warreni maakond (läänes)
 Yazoo maakond (loodes)

Ajalugu 

Hindsi maakond moodustati 1821. aastal. Maakond sai nime kindral Thomas Hindsi järgi.

Kaitsealad 

 Natchez Trace Parkway (osa)

Välislingid
Hindsi maakonna koduleht (inglise keeles)

Mississippi maakonnad
Cole'i maakond

Cole'i maakond (Cole County) on maakond USA-s Missouri osariigi keskosas. Geograafilised koordinaadid on 38°51' N, 92°28' W.

Maakonna halduskeskus on Jefferson City.

Maakonna pindala on 1034 km², millest 20 km² moodustab veepindala.

Elanike arv oli 2010. aasta rahvaloenduse järgi 75 990. Aastal 2000 oli elanike arv 71 397.

Naabermaakonnad 

 Boone'i maakond (põhjas)
 Callaway maakond (kirdes)
 Osage'i maakond (kagus)
 Milleri maakond (edelas)
 Moniteau maakond (loodes)

Ajalugu 

Cole'i maakond moodustati 16. novembril 1820. aastal Cooperi maakonna osast. Maakond sai nime kapten Stephen Cole'i järgi.

Välislingid
Cole'i maakonna koduleht (inglise keeles)

Missouri maakonnad
Rankini maakond

Rankini maakond (Rankin County) on maakond USA-s Mississippi osariigis. Geograafilised koordinaadid on 32°26' N, 89°95' W.

Maakonna halduskeskus on Brandon ja suurim linn Pearl.

Maakonna pindala on 2088 km², millest 82 km² moodustab veepindala.

Elanike arv oli 2010. aasta rahvaloenduse järgi 141 617. Aastal 2000 oli elanikke 115 327.

Naabermaakonnad 

 Madisoni maakond (põhjas)
 Scotti maakond (idas)
 Smithi maakond (kagus)
 Simpsoni maakond (lõunas)
 Hindsi maakond (läänes)

Ajalugu 

Rankini maakond moodustati 4. veebruaril 1828 Hindsi maakonna osast. Maakond on nime saanud Mississippi poliitiku Christopher Rankini järgi.

Välislingid
Rankini maakonna koduleht (inglise keeles)

Mississippi maakonnad
Jasperi maakond (Missouri)

Jasperi maakond (Jasper County) on maakond USA-s Missouri osariigi edelaosas. Geograafilised koordinaadid on 37°20' N, 94°34' W.

Maakonna halduskeskus on Carthage ja suurim linn Joplin.

Maakonna pindala on 1661 km², millest 4 km² moodustab veepindala.

Elanike arv oli 2010. aasta rahvaloenduse järgi 117 404. Aastal 2000 oli elanike arv 104 686.

Naabermaakonnad 

 Bartoni maakond (põhjas)
 Dade'i maakond (kirdes)
 Lawrence'i maakond (idas)
 Newtoni maakond (lõunas)
 Cherokee maakond (läänes)
 Crawfordi maakond (loodes)

Ajalugu 

Jasperi maakond moodustati 2. jaanuaril 1841. aastal Missouri territooriumi osadest. Maakond sai nime Ameerika iseseisvussõja kangelase William Jasperi järgi.

Välislingid
Jasperi maakonna koduleht (inglise keeles)

Missouri maakonnad
Newtoni maakond (Missouri)

Newtoni maakond (Newton County) on maakond USA-s Missouri osariigi edelaosas. Geograafilised koordinaadid on 36°91' N, 94°33' W.

Maakonna halduskeskus ja suurim linn on Neosho.

Maakonna pindala on 1618 km², millest 1 km² moodustab veepindala.

Elanike arv oli 2010. aasta rahvaloenduse järgi 58 114. Aastal 2000 oli elanike arv 52 636.

Naabermaakonnad 

 Jasperi maakond (põhjas)
 Lawrence'i maakond (kirdes)
 Barry maakond (kagus)
 McDonaldi maakond (lõunas)
 Ottawa maakond (läänes)
 Cherokee maakond (loodes)

Ajalugu 

Newtoni maakond moodustati 15. detsembril 1838. aastal Missouri territooriumi osadest. Maakond sai nime Ameerika iseseisvussõja kangelase John Newtoni järgi.

Kaitsealad 

 George Washington Carveri rahvusmonument

Välislingid
Newtoni maakonna koduleht (inglise keeles)

Missouri maakonnad
Yellowstone'i maakond

Yellowstone'i maakond (Yellowstone County) on maakond USA-s Montana osariigis. Geograafilised koordinaadid on 45°94' N, 108°27' W.

Maakonna halduskeskus ja suurim linn on Billings.

Maakonna pindala on 6861 km², millest 36 km² moodustab veepindala.

Elanike arv oli 2010. aasta rahvaloenduse järgi 147 972. Aastal 2000 oli elanike arv 129 352.

Yellowstone'i maakond on elanike arvult Montana suurim maakond.

Naabermaakonnad 

 Musselshelli maakond (põhjas)
 Rosebudi maakond (kirdes)
 Treasure'i maakond (idas)
 Big Horni maakond (lõunas ja kagus)
 Carboni maakond (edelas)
 Stillwateri maakond (läänes)
 Golden Valley maakond (loodes)

Ajalugu 

Yellowstone'i maakond moodustati 26. veebruaril 1883. aastal. Maakond sai nime Yellowstone'i jõe järgi.

Kaitsealad 

 Nez Perce'i ajaloopark (osa)
 Pompeys Pillari rahvusmonument

Välislingid
Yellowstone'i maakonna koduleht (inglise keeles)

Montana maakonnad
Cascade'i maakond

Cascade'i maakond (Cascade County) on maakond USA-s Montana osariigis. Geograafilised koordinaadid on 47°31' N, 111°35' W.

Maakonna halduskeskus ja suurim linn on Great Falls.

Maakonna pindala on 7024 km², millest 36 km² moodustab veepindala.

Elanike arv oli 2010. aasta rahvaloenduse järgi 81 237. Aastal 2000 oli elanikke 80 357.

Naabermaakonnad 

 Tetoni maakond (loodes)
 Choteau maakond (kirdes)
 Judith Basini maakond (idas)
 Meagheri maakond (lõunas)
 Lewis and Clarki maakond (läänes)

Ajalugu 

Cascade'i maakond moodustati 1887. aastal. Maakond sai nime prantsuskeelse sõna cascade järgi (tõlkes "kosk").

Kaitsealad 

 Benton Lake National Wildlife Refuge
 Lewis and Clarki metsakaitseala (osa)

Välislingid
Cascade'i maakonna koduleht (inglise keeles)

Montana maakonnad
Lewis and Clarki maakond

Lewis and Clarki maakond (Lewis and Clark County) on maakond USA-s Montana osariigis. Geograafilised koordinaadid on 47°11' N, 112°38' W.

Maakonna halduskeskus ja suurim linn on Helena.

Maakonna pindala on 9060 km², millest 96 km² moodustab veepindala.

Elanike arv oli 2010. aasta rahvaloenduse järgi 63 395. Aastal 2000 oli elanike arv 55 176.

Naabermaakonnad 

 Tetoni maakond (põhjas)
 Cascade'i maakond (idas)
 Meagheri maakond (idas)
 Broadwateri maakond (kagus)
 Jeffersoni maakond (lõunas)
 Powelli maakond (läänes)
 Flatheadi maakond (loodes)

Ajalugu 

Lewis and Clarki maakond moodustati 1864. aastal  Edgertoni maakonna ja muudeti "Lewis and Clarki maakonnaks" kaks aastat hiljem.

Kaitsealad 

 Flatheadi metsakaitseala (osa)
 Helena metsakaitseala (osa)
 Lewis and Clarki metsakaitseala (osa)
 Lolo metsakaitseala (osa)
 Rocky Mountain Front Conservation Area (osa)

Välislingid
 Lewis and Clarki maakonna koduleht (inglise keeles)

Montana maakonnad
Phillipsi maakond (Montana)

Phillipsi maakond (Phillips County) on maakond USA-s Montana osariigis. Geograafilised koordinaadid on 48°26' N, 107°92' W.

Maakonna halduskeskus ja suurim linn on Malta.

Maakonna pindala on 13 499 km², millest 189 km² moodustab veepindala.

Elanike arv oli 2010. aasta rahvaloenduse järgi 4253. Aastal 2000 oli elanike arv 4601.

Naabermaakonnad 

 Blaine'i maakond (läänes)
 Fergusi maakond (edelas)
 Petroleumi maakond (lõunas)
 Garfieldi maakond (kagus)
 Valley maakond (idas)
 Lone Tree No. 18 (põhjas)
 Val Marie No. 17 (põhjas)

Ajalugu 

Phillipsi maakond moodustati 1913. aastal. Maakond sai nime rantšo pidaja osariigi senaatori Benjamin D. Phillipsi järgi.

Kaitsealad 

 Bowdoin National Wildlife Refuge
 Charles M. Russell National Wildlife Refuge (osa)
 Hewitt Lake National Wildlife Refuge
 UL Bend National Wildlife Refuge
 Upper Missouri River Breaksi rahvusmonument (osa)

Välislingid
 Phillipsi maakonna koduleht (inglise keeles)

Montana maakonnad
Gallatini maakond (Montana)

Gallatini maakond (Gallatin County) on maakond USA-s Montana osariigis. Geograafilised koordinaadid on 45°56' N, 111°17' W.

Maakonna halduskeskus ja suurim linn on Bozeman.

Maakonna pindala on 6817 km², millest 67 km² moodustab veepindala.

Elanike arv oli 2010. aasta rahvaloenduse järgi 89 513. Aastal 2000 oli elanike arv 67 831.

Naabermaakonnad 

 Madisoni maakond (läänes)
 Jeffersoni maakond (loodes)
 Broadwateri maakond (põhjas)
 Meagheri maakond (kirdes)
 Parki maakond (Montana) (idas)
 Parki maakond (Wyoming) (kagus)
 Tetoni maakond (kagus)
 Fremonti maakond (edelas)

Ajalugu 

Gallatini maakond moodustati 1864. aastal. Maakond sai nime USA riigikassa sekräteri Albert Gallatini järgi.

Kaitsealad 

 Gallatini metsakaitseala (osa)
 Yellowstone'i rahvuspark (osa)

Välislingid
 Gallatini maakonna koduleht (inglise keeles)

Montana maakonnad
Andres Köster

Andres Köster (sündinud 23. detsembril 1975 Abulas) on eesti ooperilaulja (tenor).

Andres Köster on abielus ooperilaulja Juuli Lillega. Neil on poeg Julius ja tütar Judith.

Viited

Välislingid
Ene Kallas, Ooperilaulja Andres Köster: tenor on ju alati noor armastaja, Saarte Hääl, 19. juuli 2008

Eesti ooperilauljad
Sündinud 1975
Koit Soasepp

Koit Soasepp (sündinud 19. novembril 1972) on eesti ooperilaulja (bass). 

Ta töötab alates 2010. aastast Soome Rahvusooperi koosseisulise solistina.

Ta on laulnud peale Soome Rahvusooperi ka Eesti ja Läti Rahvusooperis, Vanemuises, Berliini Koomilises Ooperis ja Savonlinna ooperifestivalil. 

Koit Soasepa repertuaaris on üle 40 ooperirolli, muuhulgas Suurinkvisiitor (Verdi "Don Carlos"), Fasolt (Wagneri "Reini kuld"), Ramfis (Verdi "Aida"), Sparafucile (Verdi "Rigoletto"), Sarastro (Mozarti "Võluflööt"), Komtuur (Mozarti "Don Giovanni"), Bartolo (Mozarti "Figaro pulm"), Gremin (Tšaikovski "Jevgeni Onegin"), Pimen (Mussorgski "Boriss Godunov"), Titurel (Wagneri "Parsifal"), Colline (Puccini "Boheem"), Timur (Puccini "Turandot"), Zuniga (Bizet' "Carmen"), Lavrenti (Reinvere "Puhastus"), Tiera (Sallineni "Kullervo"), Väike John (Linkola "Robin Hood"). 

Enne lauljakarjääri tegeles ta ettevõtlusega.

Viited

Välislingid
Kristel Kossar, Koit Soasepp astus seemneärist ooperilavale, Postimees, 17. juuni 2012
Koit Soasepp - koduleht 
Koit Soasepp, Pimen's story (Mussorgsky/Boris Godunov) YouTube'is
http://oopperabaletti.fi/talo/ihmiset/cv/koit-soasepp/

Eesti ooperilauljad
Eestlased Soomes
Sündinud 1972
Silver Bow' maakond

Silver Bow' maakond (Silver Bow County) on maakond USA-s Montana osariigis. Geograafilised koordinaadid on 45°90' N, 112°66' W.

Maakonna halduskeskus ja suurim linn on Butte.

Maakonna pindala on 1862 km², millest 3 km² moodustab veepindala.

Elanike arv oli 2010. aasta rahvaloenduse järgi 34 200. Aastal 2000 oli elanike arv 34 606.

Naabermaakonnad 

 Deer Lodge'i maakond (loodes)
 Jeffersoni maakond (idas)
 Madisoni maakond (lõunas)
 Beaverheadi maakond (edelas)

Ajalugu 

Silver Bowi maakond moodustati 1881. aastal. 1920 elas maakonnas üle 60 000 inimese ja 1960 oli osariigi rahvarohkeim maakond.

Kaitsealad 

 Beaverheadi metsakaitseala (osa)
 Deerlodge'i metsakaitseala (osa)

Välislingid
 Butte'i ja Silver Bowi maakonna koduleht (inglise keeles)

Montana maakonnad
Flatheadi maakond

Flatheadi maakond (Flathead County) on maakond USA-s Montana osariigis. Geograafilised koordinaadid on 48°29' N, 114°02' W.

Maakonna halduskeskus ja suurim linn on Kalispell.

Maakonna pindala on 13 613 km², millest 409 km² moodustab veepindala.

Elanike arv oli 2010. aasta rahvaloenduse järgi 90 928. Aastal 2000 oli elanike arv 74 471.

Naabermaakonnad 

 East Kootenay piirkondlik omavalitsus (põhjas)
 Glacieri maakond (idas)
 Pondera maakond (idas)
 Tetoni maakond (idas)
 Lewis and Clarki maakond (kagus)
 Powelli maakond (kagus)
 Missoula maakond (kagus)
 Lake'i maakond (lõunas)
 Sandersi maakond (edelas)
 Lincolni maakond (läänes)

Ajalugu 

Flatheadi maakond moodustati 1893. aastal. 1920 elas maakonnas üle 60 000 inimese ja 1960 oli osariigi rahvarohkeim maakond.

Kaitsealad 

 Pacific Northwest Trail (osa)
 Flatheadi metsakaitseala (osa)
 Glacieri rahvuspark (osa)
 Kootenai metsakaitseala (osa)
 Lolo metsakaitseala (osa)
 Lost Trail National Wildlife Refuge

Välislingid

 Flatheadi maakonna koduleht (inglise keeles)

Montana maakonnad
Custeri maakond (Montana)

Custeri maakond (Custer County) on maakond USA-s Montana osariigis. Geograafilised koordinaadid on 46°27' N, 105°58' W.

Maakonna halduskeskus ja suurim linn on Miles City.

Maakonna pindala on 9824 km², millest 26 km² moodustab veepindala.

Elanike arv oli 2010. aasta rahvaloenduse järgi 11 699. Aastal 2000 oli elanike arv 11 696.

Naabermaakonnad 

 Prairie maakond (põhjas)
 Falloni maakond (idas)
 Carteri maakond (kagus)
 Powder Riveri maakond (lõunas)
 Rosebudi maakond (läänes)
 Garfieldi maakond (loodes)

Ajalugu 

Custeri maakond moodustati 1882. aastal. Maakond sai nime George Armstrong Custeri järgi.

Välislingid

 Custeri maakonna koduleht (inglise keeles)

Montana maakonnad
Lancasteri maakond (Nebraska)

Lancasteri maakond (Lancaster County) on maakond USA-s Nebraska osariigis. Geograafilised koordinaadid on 40°78' N, 96°69' W.

Maakonna halduskeskus ja suurim linn on Lincoln.

Maakonna pindala on 2194 km², millest 21 km² moodustab veepindala.

Elanike arv oli 2010. aasta rahvaloenduse järgi 285 407. Aastal 2000 oli elanike arv 250 291.

Naabermaakonnad 

 Saundersi maakond (põhjas)
 Cassi maakond (kirdes)
 Otoe maakond (kagus)
 Johnsoni maakond (kagus)
 Gage'i maakond (lõunas)
 Saline'i maakond (edelas)
 Sewardi maakond (loodes)
 Butleri maakond (loodes)

Ajalugu 

Lancasteri maakond moodustati 1859. aastal. Maakond sai nime George Armstrong Custeri järgi.

Välislingid

 Lancasteri maakonna koduleht (inglise keeles)

Nebraska maakonnad
Douglase maakond (Nebraska)

Douglase maakond (Douglas County) on maakond USA-s Nebraska osariigis. Geograafilised koordinaadid on 41°30' N, 96°15' W.

Maakonna halduskeskus ja suurim linn on Omaha.

Maakonna pindala on 2194 km², millest 21 km² moodustab veepindala.

Elanike arv oli 2010. aasta rahvaloenduse järgi 285 407. Aastal 2000 oli elanike arv 250 291.

Naabermaakonnad 

 Dodge'i maakond (loodes)
 Washingtoni maakond (põhjas)
 Pottawattamie maakond (idas)
 Sarpy maakond (lõunas)
 Saundersi maakond (läänes)

Ajalugu 

Douglase maakond moodustati 23. novembril 1854. aastal. Maakond sai nime USA senaatori Stephen A. Douglase järgi.

Välislingid

 Douglase maakonna koduleht (inglise keeles)

Nebraska maakonnad
Tsütokroomid

Tsütokroomid (kreeka keeles cytos  'rakk' ja chroma 'värv') on enamiku päristuumsete organismide ning paljude prokarüootide endoplasmaatilises retiikulumis ja raku mitokondri sisemembraanides olevad kromoproteiinide hulka kuuluvad heemvalkude kompleksid, mis osalevad rakkude hingamisahelas (elektrontransportahelas), toimivad rakusiseste biokatalüsaatoritena, moodustavad kollaseid koepigmente ning redokssüsteeme. Lühendina kasutatakse ka terminit CYT.

Klassid  
Tsütokroomid jaotatakse prosteetilise rühma omaduste ja neeldumismaksimumide alusel järgmistesse klassidesse: 
tsütokroom a ehk CYTA (ka cyt-a, cyta);
tsütokroom b ehk CYTB (ka cyt-b, cytb);
tsütokroom c ehk CYTC (ka cyt-c, cytc);
tsütokroom d ehk CYTD (ka cyt-d, cytd).

Alaklassid
Üksikuid tsütokroomirühmade liikmeid tähistatakse klassile lisatavate alaindeksitega, näiteks tsütokroom b562 (Escherichia coli).

Ensüümid

Mitmed tsütokroomid toimivad ka ensüümidena, nagu 
tsütokroomoksüdaas (inglise keeles cytochrome-c oxidase) (EC 1.9.3.1), näiteks cytaa3- on inimkeha hingamisahela terminaalne ensüüm;
L-laktaadi dehüdrogenaas (inglise keeles L-lactate dehydrogenase (EC 1.1.2.3);
tsütokroom P450 (inglise keeles cytochrome P-450) (EC 1.4.14.1).

Termini kujunemine
1884. aastal kirjeldas C. A. McMunn selgroogsetel ja selgrootutel leiduvaid lihasepigmente ja hingamispigmente;

1920. aastal taasavastas Venemaal sündinud poola päritolu inglise entomoloog David Keilin need hingamispigmendid ehk rakupigmendid ja klassifitseeris need heemvalkudeks;
1925. aastal võttis David Keilin kasutusele mõiste "tsütokroom" (inglise keeles cytochrome), kirjeldamaks algselt putukatel, hiljem ka muude loomade kudedes, taimedes, pärmides ja bakterites leitud hingamispigmente.

Vaata ka
Tsütokroom P450
Tsütokroom P450 2C19
Tsütokroom P450 2D6
Tsütokroom P450 3A4

Viited

Välislingid
Nomenclature Committee of the International Union of Biochemistry (NC-IUB): Nomenclature of Electron-Transfer Proteins.
Bioloogia
Biokeemia
George Sadowsky

George Sadowsky (sündinud 30. septembril 1936 Novotšerkasskis) on ameerika arvutiteadlane, kes on ennekõike tuntud tänu tegevusele Interneti edendamisel kogu maailmas, eelkõige arengumaades.

Välislingid

 Sadowsky sait
 PUNKCAST#33 - 'The Future of The Internet' ISOC-NY webcast - NYU - Jan 17 2000 (MP3-fail)

Ameerika Ühendriikide informaatikud
Sündinud 1936
Jüri Leiten

Jüri Leiten (sündinud 19. märtsil 1965 Kiviõlis) on eesti trompetist ja dirigent.

Aastal 1998 asutas ta Estonian Dream Big Bandi, kus tegutses trompetisti ja dirigendina. Lisaks on Leiten teinud koostööd Tallinna Kammerorkestri, Hortus Musicuse Akadeemilise Orkestriga ning Leedu ja Läti kammerorkestritega. Aastast 1991 mängis Leiten trompetit ansamblis Modern Fox.

Jüri Leiten oli aastatel 1994–2000 Võsu muusikapäevade korraldaja ja 2005–2010 Birgitta festivali üks peakorraldajaid. Ta on kuulunud ka Eesti Muusikanõukogu juhatusse (2003–2010) ja osalenud Leigo järvemuusika festivali korraldavas toimkonnas. Aastatel 2010–2018 oli Jüri Leiten Eesti Kontserdi direktor. Alates 2019. aasta veebruarist on ta Eesti Kontserdi Peterburi Jaani kiriku kontserdisaali juht.

Tunnustus
2000 Eesti Kultuurkapitali helikunsti sihtkapitali aastapreemia (Estonian Dream Big Bandi rahvusvaheliselt arvestatavale tasemele viimine)

Isiklikku
Tema abikaasa on Lea Leiten.

Viited

Eesti trompetistid
Eesti dirigendid
Sündinud 1965
Jun Murai

Jun Murai (jaapani keeles 村井 純; sündinud 29. märtsil 1955 Jaapanis Tokios) on jaapani arvutiteadlane, tuntud ka kui "Jaapani Interneti isa".

Viited

Välislingid

 Jun Murai

Informaatikud
Jaapani teadlased
Sündinud 1955
Maria Ulfsak-Šeripova

Maria Ulfsak-Šeripova (sündinud 1981 Tallinnas) on filmiajakirjanik ja -kriitik.   

Ulfsak-Šeripova on sündinud 1981. aastal Tallinnas. Ta on lõpetanud 2003. aastal Tartu Ülikooli ajakirjanduse ja suhtekorralduse erialal ning saanud magistrikraadi filmi- ja teleuuringute erialal Warwicki Ülikoolis Inglismaal.

Töö filmiajakirjanikuna
Maria Ulfsak-Šeripova töötab Eesti Ekspressi filmitoimetajana ning väljaande Estonian Film toimetaja ja kaasautorina. Ta on filmi- ja kaastootmisturu Industy@Tallinn & Baltic Event programmide koostaja, on osalenud Eesti Kultuurkapitali ja Eesti Filmi Instituudi eksperdikomisjonides, PÖFFi programmikomisjonides ning rahvusvaheliste filmifestivalide FIPRESCI žüriides. Ta on Eesti Filmiajakirjanike Ühingu liige. 

2012. aastal toimunud British Film Institute'i kõigi aegade olulisimate filmide hääletusel hääletas ta muuhulgas järgmiste filmide poolt: "Maria Brauni abielu", "Kodanik Kane", "Tagaaken", "Andrei Rubljov", "Tokyo lugu", "Antikristus", "Torino hobune" ja "Pulp Fiction".

Tunnustus 

 2016 Aasta filmiajakirjanik
 2021 Aasta filmiajakirjanik

Isiklikku
Maria Ulfsak-Šeripova on Lembit Ulfsaki tütar, Juhan Ulfsaki poolõde, tema õde on tekstiilikunstnik Johanna Ulfsak.

Viited

Välislingid 
 DELFI teemaleht - Maria Ulfsak-Šeripova

https://www.sirp.ee/s1-artiklid/film/millest-motleb-aasta-filmiajakirjanik/

Eesti filmikriitikud
Sünnipäev puudub
Sündinud 1981
Huaqingi tiik

Huaqingi tiik (Huaqing chi, Huáqīng chí, traditsioonilises kirjas 華清池, lihtsustatud kirjas 华清池) ehk Huaqingi kuumaveeallikad on kuumaveeallikate kompleks Hiinas Shaanxi provintsis umbes 25 km kaugusel Tangi dünastia läänepealinnast Chang'anist (praegu Xi'an) leebe kliimaga ja maalilise maastikuga paigas Qin Mountains Qinlingi kolme tähtsama mäe hulka kuuluva Li mäe põhjajalamil. 

Tiigi laskis rajada 723 Tangi dünastia keiser Xuanzong Huaqingi palee (華清宮) osana, kasutades geotermaalenergiat. 

Koht on kuulus Xuanzongi ja Yang Guifei armuloo tegevuspaigana. Seal leidis aset ka 1936. aasta Xi'ani intsident: endine sõjapealik  Zhang Xueliang röövis Chiang Kai-sheki ning sundis teda osalema Teises Ühisrindes Hiina Kommunistliku Parteiga Jaapani vastu.

Huaqingi tiik on praegu tähtis vaatamisväärsus.

Ajalugu
Sellesse kohta on paleesid ehitanud teiste seas keiser Youwang Zhou dünastiast ja Qin Shi Huangdi Qini dünastiast ning sealset paleed on laiendanud Wu Han Hani dünastiast. Tangi dünastia keisrite Taizongi ja Xuanzongi ajal ehitati palee ümber ja nimetati Huaqingi paleeks. An Lushani mässu tõttu sai koht kõvasti kannatada.

Kohta mainitakse Bai Juyi luuleteoses "Chang hen ge": 

Ühel külmal kevadpäeval laskis ta talle osaks saada aul supelda temaga Huaqingi tiigis,	
legendi järgi on see tiik, mida kasutasid Yang Guifei ja keiser.
Kuumaveeallikate veed olid mahedad ja uhtusid naise kahvatut valget nahka. 
Palee ümmardajad aitasid tal tiigist välja tulla, sest ta oli nii habras ja jõuetu.
See oli siis, kui keiser hakkas teda soosima.

Gallery

Märkused

Shaanxi
Allikad
Kalju Terasmaa

Kalju Terasmaa (19. oktoober 1934 Tallinn – 28. november 2021) oli eesti laulja, löökpillimängija ja muusikapedagoog.

Ta on laulnud Eesti Raadio Meeskvartetis.

Tunnustus
1976 – Eesti NSV teeneline kunstnik
2001 – Valgetähe V klassi teenetemärk

Isiklikku
Kalju abikaasa Taimi Terasmaa (neiuna Sihver, 1936–1993) oli muusikaõpetaja. 
Kalju tütar on löökpillimängija Terje Leibur (Terasmaa), kelle abikaasa on viiuldaja Arvo Leibur. 
Kalju lapselapsed on jazz-laulja Marianne Leibur (sündinud 1. detsembril 1995) ja trummar Henrik Leibur.

Viited

Välislingid
 Eesti ansamblite andmebaas (vaadatud 22.07.2013)
 Jaanus Kulli, "Kalju ja Terje Terasmaa: mitte ainult isa ja tütar, vaid ka kolleegid löökpillidel", Õhtuleht, 30. jaanuar 2008

Eesti lauljad
Eesti löökpillimängijad
Eesti muusikapedagoogid
Valgetähe V klassi teenetemärgi kavalerid
Eesti NSV teenelised kunstnikud
Rahumäe kalmistule maetud
Sündinud 1934
Surnud 2021
Minerali maakond (Nevada)

Minerali maakond (Mineral County) on maakond USA-s Nevada osariigis. Geograafilised koordinaadid on 38°54' N, 118°43' W.

Maakonna halduskeskus on Hawthorne.

Maakonna pindala on 9876 km², millest 148 km² moodustab veepindala.

Elanike arv oli 2010. aasta rahvaloenduse järgi 4722. Aastal 2000 oli elanikke 5071.

Naabermaakonnad 

 Lyoni maakond (loodes)
 Churchilli maakond (põhjas)
 Nye maakond (kirdes)
 Esmeralda maakond (kagus)
 Mono maakond (edelas)

Ajalugu 

Minerali maakond moodustati 1911. aastal Esmeralda maakonna osast. Maakond on nime saanud mineraalide järgi, mida maakonnas rohkesti leidub.

Rahvastik 

2000. aasta rahvaloenduse andmetel oli Minerali maakonnas 5071 inimest, 2197 leibkonda ja 1379 perekonda.

Rahvastiku tihedus oli alla 1 in/km². 

Elamuühikuid (housing units) oli 2866 (keskmine tihedus 0/km²). 

Rassiline koosseis oli järgmine: 
valgeid 73,89%
mustanahalisi 4,77%
põlisameeriklasi 15,36% 
aasialasi 0,81% 
Vaikse ookeani rassist 0,10%
teistest rassidest 2,68% 
kahest või enam rassist 2,39%

Ladinaameeriklasi (sõltumata rassist) oli 8,44%.  

2197 leibkonna seas oli 
25,40% neid, kus oli alla 18-aastasi lapsi; 
45,20% koos elavaid abielupaare; 
11,50% neid, kus oli ilma abikaasata naine; 
37,20% neid, mis ei olnud perekonnad. 

31,60% kõigist leibkondadest koosnes üksikutest ja 
15,10% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,26 inimest ja perekonnas keskmiselt 2,78 inimest.

Elanikud jagunesid ealiselt nii: 
24,40% alla 18-aastasi; 
6,20% 18–24-aastasi; 
22,50% 25–44-aastasi; 
27,10% 45–64-aastasi; 
19,80% üle 65-aastasi. 

Ea mediaan oli 43 aastat. 

Iga 100 naissoost inimese kohta tuli 101,60 meessoost inimest. Iga 100 vähemalt 18-aastase naise kohta tuli 98,30 meest.

Leibkonna aastasissetuleku mediaan 32 891 dollarit, perekonna sissetuleku mediaan 39 477 dollarit. Meeste sissetuleku mediaan oli 31 929 dollarit, naistel 25 262 dollarit. Sissetulek elaniku kohta oli 16 952 dollarit.  

15,20% elanikkonnast ja 11,00% perekondadest elas allpool vaesuspiiri. Kogu elanikkonnast elas allpool vaesuspiiri 17,70% alla 18-aastasi ja 10,70% üle 65-aastasi.

Linnad 

Aurora
Hawthorne
Luning
Mina
Schurz
Walker Lake

Kaitsealad 
 Inyo metsakaitseala (osa)
 Toiyabe'i metsakaitseala (osa)

Välislingid

 Minerali maakonna koduleht (inglise keeles)

Nevada maakonnad
Emil Hácha

Emil Dominik Josef Hácha (12. juuli 1872 Trhové Sviny – 27. juuni 1945 Praha) oli Tšehhoslovakkia riigitegelane, poliitik ja jurist. Ta oli 1938–1939 Tšehhoslovakkia president ning 1939–1945 Böömi- ja Määrimaa Riigiprotektoraadi president.

Emil Hácha lõpetas Praha Karli ülikooli õigusteaduse erialal 1896. aastal. Seejärel töötas ta Prahas Böömi Kuningriigi Maakomitees. Esimese maailmasõja puhkemise järel sai temast Viinis Tsisleitaania Kõrgema Administratiivkohtu kohtunik. 1918 asus ta tööle Tšehhoslovakkia Kõrgemasse Administratiivkohtusse, olles 1925–1938 selle president.

Kui president Edvard Beneš pärast Müncheni kokkuleppe sõlmimist ametist tagasi astus, valiti Emil Hácha 30. novembril 1938 Tšehhoslovakkia kolmandaks presidendiks.

14. märtsil 1939 kutsus Adolf Hitler Hácha Berliini nõupidamisele. Hitler laskis Háchat tunde oodata. Lõpuks 15. märtsi öösel kohtus Hitler Háchaga. Hirmutamise ja šantaaži abil sunniti Háchat alla kirjutama Tšehhoslovakkia iseseisvuse kaotamise aktile. 15. märtsil 1939 okupeerisid Saksa väed Tšehhi. 16. märtsil kuulutati välja Böömi- ja Määrimaa Riigiprotektoraat.

Emil Hácha jäi oma ametikohale edasi ning temast sai Böömi- ja Määrimaa Riigiprotektoraadi president. Konstantin von Neurath määrati Böömi- ja Määrimaa riigiprotektoriks. Kui 1941. aasta septembri lõpus määrati aseriigiprotektoriks Reinhard Heydrich, siis kaotas Hácha igasuguse reaalse võimu. 

Praha hõivamise järel Punaarmee poolt arreteeriti Hácha 13. mail 1945. Ta suri vangla haiglas ebaselgetel asjaoludel.

Viited

Tšehhoslovakkia poliitikud
Sündinud 1872
Surnud 1945
Arved Haug

Arved-Valentin Haug (5. november 1922 Viimsi vald – 18. oktoober 1995 Kuressaare) oli eesti helilooja ja laulja.

Muusikutee
Arved Haug õppis 1947.-1952. aastal Tallinna Muusikakoolis  klarnetit ja laulu. 1963.a lõpetas ENSV Heliloojate Liidu noorteseminari. Alates 1945. aastast mängis Haug mitmetes orkestrites ning laulis Eesti Raadio segakooris. Ta mängis saksofoni, kontrabassi, löökpille, akordionit, kitarri. Haug töötas aastatel 1961.–1986.  ENSV Riikliku Filharmoonia estraadiosakonna toimetajana, ta oli ansambli “Laine”, orkestri “Vana Toomas” ja ansambli “Erfia” juht. 1960.–1964. aastal laulis ta Eesti Raadio Meeskvartetis koos Uno Loobi, Kalju Terasmaa ja Eri Klasiga.

1985. aastal sai Haug Eesti NSV teenelise kunstitegelase aunimetuse.

Arved Haug kirjutas muusikat estraadietendustele ja lõi üle 400 laulu, neist paljud on läbi aastate olnud populaarsed nagu “Hõissa, pulmad!”, “Sepa jutustus”, “Kui kõnnib mannekeen”, “Rannapiiga”, “Mere muusika”, “Saadan oma varju”, “Rahu hällilaul”, “Kodu”, “Ööbiku valss”, “Sel õnnepäeval”, “Lõbus korstnapühkija”, “Lõpp poissmeheelule!”, “Laev lahkub hommikul” jt.

Arved Haug on mänginud telemängufilmis "Näitleja Joller" (muusik) ja mängufilmis "Juhuslik kohtumine" (Hinno). Ta osales Eesti Televisiooni esimeses täispikas muusikafilmis "Helisev päev" (1960). Arved Haugi 85. sünniaastapäevaks valmis muusikaline dokumentaalfilm "Armuigatsus".

Isiklikku
Arved Haugi vanemad olid Mihkel Eduard Haug ja Magda Auguste Haug. Tal oli kaks venda ja õde. Tema esimene abikaasa oli Ella Haug (sündinud Niinepuu, 1921–2013) ning nende tütred on Reet Linna ja Eve Haug. Teine abikaasa oli Juta Haug (Metsalu), kolmas abikaasa Anne-Reet Margiste.

Arved Haug maeti 26. oktoobril 1995 Metsakalmistule

Viited

Kirjandus
Arved Haug. Laule / Arved Haug. Kirjastus Eesti Raamat. Tallinn 1969.
Arved Haug. Laule – Arved Haug. Kirjastus Eesti Raamat. Tallinn 1982.
Arved Haug. Laule: III valik. Kirjastus Eesti Raamat. Tallinn 1987.

Välislingid
 Arvi säras, sest ta armastas inimesi. Kultuur ja Elu, 04.2002.
 Anne Margiste on õnnelik talle loodud laulude pärast. Sakala, 7.november 2002.
 Arved Haug sai tütarde hülgamise andeks alles surivoodil. Õhtuleht, 19.august 2016.
 Näitlejanna Anne-Reet Margiste: Arved Haug oli mu elu armastus. Kroonika, 25.aprill 2018.
 Muusikaline tund. Arved Haug - 70. arhiiv.err.ee.

Eesti lauljad
Eesti heliloojad
Eesti muusikud
Eesti NSV teenelised kunstitegelased
Metsakalmistule maetud
Sündinud 1922
Surnud 1995
Radar (ansambel)

Radar oli Eesti popmuusika ansambel, mis viljeles ka progerokki ja jazz fusionit ning tegutses aastatel 1977–1987. Oli aastatel 1977–1983 Jaak Joala saateansambel. 

Ansambli viimaseks esinemiseks Eestis jäi kontsert Tallinna Linnahallis 11. septembril 1987. Päris viimane kontsert toimus sama aasta oktoobris Budapestis. 

Ansambli direktor oli Raivo Sersant (sündinud 16. detsembril 1952), kes on olnud abielus Ly Rannega ja Ele Kõlariga.

Koosseis
Ansambli koosseis läbi aastate:

Jaak Joala – vokaal (1977–1983)
Riho Lilje – soolokitarr (1977–1981)
Sergei Pedersen – klahvpillid (1977–1987)
Vladimir Potjomin – löökpillid (1977, 1978)
Andres Põldroo – soolokitarr (1977–1980)
Vladimir Šeripov – basskitarr (1977–1980)
Harry Kõrvits – löökpillid (1978, 1979)
Paap Kõlar – löökpillid (1979–1987)
Enn Vain – klahvpillid (1979, 1980)
Toivo Unt – basskitarr (1981–1982)
Aare Põder – klahvpillid (1981–1984)
Nevil Blumberg – soolokitarr (1981–1985)
Raul Vaigla – basskitarr (1981–1985)
Ele Kõlar – vokaal (1981–1984)
Kaja Kõlar – vokaal (1981–1984)
Valeri Belinov – soolokitarr (1985–1987)
Paul Kikerpuu – basskitarr (1985–1987)
Raivo Narits – klahvpillid (1984–1987)

Tunnustus
 1982, 1983, 1984 Grand prix Tartu muusikapäevadel
 1985 Parim instrumentaalansambel Tartu VII muusikapäevadel
 1986 Bratislava džässifestivali laureaat

Viited

Välislingid
 Eesti ansamblite andmebaas (vaadatud 22.07.2013)
 Tartu levimuusikapäevad: Radar ETV, 1985.

Eesti ansamblid
Vitamiin (ansambel)

Vitamiin oli Eesti pop-rock'i ansambel, mis tegutses aastatel 1978–1989.

Koosseis
Ansambli liikmeid eri aegadel:
Rein Laaneorg – kitarr, laul
Raul Palsner – laul
Andres Oja – löökpillid
Kulno Luht – basskitarr, taustalaul
Peeter Vähi – klahvpillid, laul
Mart Metsala – klahvpillid, taustalaul
Aivar Mäe – laul, akustiline kitarr
Joel Steinfeldt – laul, akustiline kitarr
Raul Sepper – laul, basskitarr
Mikk Targo – löökpillid, laul
Anne Veski – laul
Mait Maltis – laul, akustiline kitarr
Marju Länik – laul
Siiri Sisask – laul
Jüri Mitt - manager

Viited

Välislingid
Vitamiini koduleht (inglise keeles)
Vitamiini koduleht (eesti keeles)

Eesti ansamblid
Nikolai Balašov

Nikolai Ivanovitš Balašov [balaš'oov] (Николай Иванович Балашов; 13. juuli 1919 Herson – 25. november 2006 Moskva) oli vene kirjandusteadlane, germaani-romaani kirjanduste spetsialist.

Ta tegeles võrdleva kirjandusteaduse, tekstoloogia ja semiootikaga ning kirjanduse ja ruumiliste kunstide seosega.

Tunnustus
 Esteetika ja Vabade Kunstide Sõltumatu Akadeemia (Moskva) liige

Välislingid
 Sissekanne "Lühikeses kirjandusentsüklopeedias"
 Sissekanne Maailmakirjanduse Instituudi saidil
 Sissekanne Esteetika ja Vabade Kunstide Sõltumatu Akadeemia saidil

Venemaa kirjandusteadlased
Sündinud 1919
Surnud 2006
Lastemuuseum

Tallinna Linnamuuseumi harumuuseum "Lastemuuseum" aadressil Kotzebue 16 on suletud.

Maja avatakse taas 2019 aasta sügisel Kalamaja muuseumina.

2019. aasta sügisel avab Tallinna Linnamuuseum oma filiaalihoones Kotzebue 16 Kalamaja kogukonnamuuseumi, et pakkuda kohalikele elanikele ja külalistele toredat kohta, kus näitustel ja publikuprogrammides tutvuda kohaliku ajaloo, tänapäeva ja tulevikuga.

Siia tuleb kogukonnale kodune paik, kus saada kokku, pidada aru, korraldada eripalgelisi töötubasid, kontserte, luuleõhtuid, perepäevi, etendusi ja näidata avalikkusele kohalike inimeste põnevaid kollektsioone ning pidada sünnipäevi.

MAJA AJALUGU

Kalamaja muuseum asub Tallinna vanimas eeslinnas Kalamajas, arhitekt H. Johansoni projekteeritud funktsionalistlikus eramus (valmis 1934). Loe lisaks

Kuni 2018 sügiseni tegutses selles hoones aadressil Kotzebue 16 Tallinna Linnamuuseumi filiaal Lastemuuseum .

Vaata ka
Tartu Mänguasjamuuseum

Viited

Välislingid
 Muuseumist Tallinna Linnamuuseumi kodulehel

Tallinna muuseumid
Anne Velli

Anne Velli (sünninimi Anne Maisalu, õieti Anne Sal-Saller, õieti Anne Velli-Eenlo; sündinud 28. juunil 1946 Tallinnas) on eesti laulja.

Ta lõpetas flöödi erialal aastal 1968 Tallinna Muusikakooli (õpetajaks Kaljo West) ja aastal 1979 Tallinna Riikliku Konservatooriumi (Elmar Peäske klassis).

Ta mängis flööti ja laulis aastatel 1968–1969 Eesti NSV Riikliku Filharmoonia orkestris Vana Toomas, ta on tegutsenud mitmes kohas ringijuhina; ta õpetas flööti aastatel 1993–1997 Maardu Muusikakoolis. Lauljakarjääri alustas ta aastal 1962 ansamblis Norma (Kustas Kikerpuu juhatusel), järgnesid aastatel 1966–1968 ansambel Collage ja 1969–1973 ansambel Laine. Lainega andis ta kontserte mitmel pool Nõukogude Liidus, Poolas, Tšehhoslovakkias, Bulgaarias ja Saksa DV-s. Aastast 1991 on ta esinenud lastele omanimelise näitetrupi ja aastast 1998 monoetendustega, ta on nende stsenaariumide ja laulude autor ning esitaja.

Isiklikku 
Tema poeg on Hendrik Sal-Saller.

Viited

Kirjandus 
 

Eesti lauljad
Eesti flötistid
Eesti muusikapedagoogid
Sündinud 1946
Kaja Kärner

Kaja Kärner (sündinud 5. septembril 1953 Tallinnas) on eesti raadioajakirjanik.

Ta on lõpetanud Tallinna 46. Keskkooli. Tartu Riikliku Ülikooli lõpetas ta filoloogi-toimetajana ning ajakirjanduse vallas on ta end koolitanud kursustel nii kodu- kui ka välismaal. 

Eesti Raadios alustas Kaja Kärner tööd 1973. aastal. Seal on ta töötanud teadustaja, kommentaatori ja toimetaja-saatejuhina. 

Ta on olnud ka Raadio Vaba Euroopa lepinguline autor.

Vikerraadios teeb ta saateid "Reporteritund", "Uudis+", "Kajalood" ja "Aiatark".

2016. aasta maikuus oli Kaja Kärner palutud Eesti hüdrograafialaeva Kaja ristiemaks.

Tunnustus
2012 – Hea Sõna auhind
2013 – Valdo Pandi nimeline ajakirjanduspreemia
2017 – Valgetähe V klassi teenetemärk

Viited

Eesti raadioajakirjanikud
Valgetähe V klassi teenetemärgi kavalerid
Sündinud 1953